**Frédérick Gaudreau** (s. 1. toukokuuta 1993 Bromont, Québec, Kanada) on kanadalainen jääkiekkoilija, joka pelaa NHL-joukkue Minnesota Wildin organisaatiossa. Hän on pelipaikaltaan keskushyökkääjä, mutta Gaudreau osaa pelata myös laidassa. *The Sports Forecaster* -sivuston mukaan hän on työteliäs hyökkääjä, jonka taitotaso on myös kehittynyt viime vuosina. Gaudreaulla on myös johtajaominaisuuksia ja hän pelaa kohtalaisen hyvää kahden suunnan peliä. Gaudreau ei kuitenkaan ole kovin isokokoinen, mikä vaikeuttaa hänen fyysistä pelaamistaan varsinkin sentterinä NHL-tasolla. Gaudreau laukoo oikealta.

Ura
---

### Junioriura

Gaudreau pelasi vuosina 2009–2011 Québecin paikallisia juniorisarjoja Magog Cantonniersin paidassa. Kaudella 2010–2011 hän toimi joukkueensa kapteenina. Kaudeksi 2011–2012 Gaudreau siirtyi QMJHL-joukkue Shawinigan Cataractesiin. Joukkue osallistui kauden päätteeksi isäntäjoukkueena Memorial Cup -lopputurnaukseen, jonka Cataractes voitti. Kaudella 2012–2013 Gaudreau oli joukkueen paras syöttäjä ja toiseksi paras pistemies Peter Sakarisin jälkeen tehoilla 13+30=43.

Kaudella 2013–2014 Gaudreau oli tehoilla 13+18=31 Cataractesin paras maalintekijä Alexis D’Aoustin kanssa ja hän jakoi joukkueen sisäisen maalipörssin toisen sijan Kris Hodgen kanssa edellään vain Anthony Beauvillier, vaikka Gaudreau kaupattiinkin jo marraskuussa 2013 Drummondville Voltigeursiin vaihdossa kesän 2015 ensimmäisen kierroksen ja kesän 2014 toisen kierroksen varausvuoroon sekä Antoine Kilanowskin oikeuksiin. Hän nousi Voltigeursin varakapteeniksi ja teki QMJHL:n runkosarjassa kaikkiaan 71 tehopistettä. Pudotuspeleissä Gaudreau oli joukkueen paras maalintekijä ja jakoi Voltigeursin sisäisen pistepörssin voiton Jérôme Verrierin kanssa tehoilla 10+4=14. Hänet palkittiin kauden päätteeksi QMJHL:n urheiluhenkisimpänä pelaajana Frank J. Selke Memorial Trophylla.

### AHL-organisaation kautta NHL:ään

Kesäkuussa 2014 Gaudreau teki vuoden mittaisen AHL-sopimuksen Milwaukee Admiralsin kanssa. Hän osallistui samana syksynä seuran emojoukkueen, NHL-joukkue Nashville Predatorsin harjoitusleirille. Gaudreaun tulokaskausi AHL:ssä toi 43 runkosarjaottelussa tehot 4+7=11. Hän pelasi tammi–helmikuun 2015 vaihteessa myös 14 ottelua ECHL-joukkue Cincinnati Cyclonesin vahvuudessa. Toukokuussa 2015 Gaudreau teki Admiralsin kanssa vuoden mittaisen jatkosopimuksen. Hän osallistui syksyllä 2015 taas Predatorsin NHL-joukkueen harjoitusleirille. Gaudreau pelasi kauden 2015–2016 kokonaan Admiralsin vahvuudessa ja oli joukkueen kolmanneksi paras pistemies tehoilla 15+27=42. Hän pelasi kauden aikana myös AHL:n tähdistöottelussa. Tammikuussa 2016 Gaudreau teki kaksivuotisen tulokassopimuksen Predatorsin kanssa. Hän ei saanut loppukaudella kuitenkaan kutsua seuran NHL-vahvuuteen.

Syksyn 2016 harjoitusleirin päätteeksi Nashville Predators lähetti Gaudreaun Milwaukee Admiralsin AHL-joukkueen vahvuuteen. Hän pelasi siellä suurimman osan kaudestaan ja oli joukkueen toiseksi paras maalintekijä ja neljänneksi paras pistemies tehoilla 23+25=48. Helmikuussa 2017 Gaudreau valittiin AHL:n viikon pelaajaksi. Neljännesvälierissä hän oli Admiralsin paras pistemies ja maalintekijä tehoilla 3+1=4. Gaudreau teki NHL-debyyttinsä 22. lokakuuta 2016 Pittsburgh Penguinsia vastaan. Hän sai ottelussa jääaikaa 9.01 minuuttia. Gaudreau pelasi runkosarjassa kaikkiaan yhdeksän NHL-ottelua tehden yhden syöttöpisteen. 

Gaudreau kutsuttiin Predatorsin vahvuuteen viidenteen konferenssifinaaliotteluun, kun Ryan Johansen oli loukkaantunut. Hän teki NHL-uransa avausmaalin ensimmäisessä Stanley Cup -finaaliottelussa 29. toukokuuta 2017 vieraissa Pittsburgh Penguinsia vastaan, jolloin Gaudreau tasoitti ottelun 3–3:een. Predators hävisi ottelun kuitenkin lukemin 5–3. Seuraavan osumansa hän teki kotona kolmannessa finaaliottelussa 3. kesäkuuta 2017, jolloin Gaudreaun osuma jäi Predatorsin 5–1-voittoon päättyneen ottelun ratkaisumaaliksi. Hänet valittiin ottelun kolmostähdeksi. Gaudreau ratkaisi joukkueelleen voiton myös seuraavassa ottelussa 5. kesäkuuta 2017, jolloin hänen osumansa jäi Predatorsin 4–1-voittoon päättyneen ottelun ratkaisumaaliksi. Gaudreau valittiin taas ottelun kolmostähdeksi. Hänestä tuli kaikkien aikojen toinen NHL-uransa kolme ensimmäistä maalia Stanley Cup -finaaleissa tehnyt pelaaja keväällä 1944 samaan yltäneen Johnny Harmsin jälkeen. Gaudreaun jälkimmäisenä ratkaisema voitto tasoitti ottelusarjan 2–2:een, mutta mestaruuden vei lopulta kuitenkin Penguins otteluvoitoin 4–2.

### Jatkosopimus Nashville Predatorsiin

Heinäkuussa 2017 Gaudreau teki kolmivuotisen ja kahden miljoonan dollarin arvoisen jatkosopimuksen Nashville Predatorsin kanssa. Hänen sopimuksensa kaksi ensimmäistä vuotta ovat kaksisuuntaisia ja kolmas vuosi yksisuuntainen. Syksyn harjoitusleirin päätteeksi hänet lähetettiin Admiralsin vahvuuteen. Kolmen siellä pelatun ottelun jälkeen Predators kutsui Gaudreaun NHL-vahvuuteensa ensimmäisen kerran kauden aikana.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2009–2010 | Magog Cantonniers | QMAAA | 41 | 14 | 11 | 25 | 6 | 4 | 0 | 3 | 3 | 0 |
| 2010–2011 | Magog Cantonniers | QMAAA | 42 | 14 | 25 | 39 | 2 | 13 | 7 | 5 | 12 | 2 |
| 2011–2012 | Shawinigan Cataractes | QMJHL | 64 | 5 | 15 | 20 | 2 | 8 | 1 | 0 | 1 | 0 |
|  | Shawinigan Cataractes | M-Cup | – | – | – | – | – | 3 | 0 | 0 | 0 | 2 |
| 2012–2013 | Shawinigan Cataractes | QMJHL | 68 | 13 | 30 | 43 | 22 | – | – | – | – | – |
| 2013–2014 | Shawinigan Cataractes | QMJHL | 27 | 13 | 18 | 31 | 0 | – | – | – | – | – |
|  | Drummondville Voltigeurs | QMJHL | 36 | 19 | 21 | 40 | 2 | 11 | 10 | 4 | 14 | 0 |
| 2014–2015 | Milwaukee Admirals | AHL | 43 | 4 | 7 | 11 | 12 | – | – | – | – | – |
|  | Cincinnati Cyclones | ECHL | 14 | 5 | 2 | 7 | 4 | – | – | – | – | – |
| 2015–2016 | Milwaukee Admirals | AHL | 75 | 15 | 27 | 42 | 31 | 3 | 0 | 1 | 1 | 0 |
| 2016–2017 | Nashville Predators | NHL | 9 | 0 | 1 | 1 | 0 | 8 | 3 | 0 | 3 | 0 |
|  | Milwaukee Admirals | AHL | 66 | 25 | 23 | 48 | 14 | 3 | 3 | 1 | 4 | 0 |
| 2017–2018 | Nashville Predators | NHL | 20 | 0 | 3 | 3 | 2 | – | – | – | – | – |
|  | Milwaukee Admirals | AHL | 54 | 22 | 21 | 43 | 2 | – | – | – | – | – |
| 2018–2019 | Nashville Predators | NHL | 55 | 3 | 1 | 4 | 2 | – | – | – | – | – |
| 2019–2020 | Milwaukee Admirals | AHL | 42 | 11 | 17 | 28 | 6 | – | – | – | – | – |
| 2020–2021 | Pittsburgh Penguins | NHL | 19 | 2 | 8 | 10 | 2 | 6 | 1 | 2 | 3 | 2 |
|  | Wilkes-Barre/Scranton Penguins | AHL | 6 | 1 | 3 | 4 | 2 | – | – | – | – | – |
| 2021–2022 | Minnesota Wild | NHL | 76 | 14 | 30 | 44 | 8 | 6 | 1 | 0 | 1 | 0 |
| 2022–2023 | Minnesota Wild | NHL | 82 | 19 | 19 | 38 | 10 | 6 | 3 | 0 | 3 | 4 |
| 6 kautta | yhteensä | NHL | 261 | 38 | 62 | 100 | 24 | 26 | 8 | 2 | 10 | 6 |
| 6 kautta | yhteensä | AHL | 286 | 78 | 98 | 176 | 67 | 6 | 3 | 2 | 5 | 0 |

Lähteet
-------

* Frédérick Gaudreau The Internet Hockey Databasessa (englanniksi)
* Frédérick Gaudreau Legends of Hockey -sivustolla (englanniksi)
* Frédérick Gaudreau *Elite Prospects*. Everysport Media Group AB.  (englanniksi)

### Viitteet

1. 1 2  Salo, Tapani: Tässä ovat NHL-kevään sensaatiot: syksyllä kukaan ei tuntenut heitä – nyt he iskevät ratkaisuosumia finaaleissa *aamulehti.fi*.  7.6.2017. Alma Media Suomi Oy.  Arkistoitu 7.6.2017. Viitattu 4.12.2016.
2. 1 2  Ollonqvist, Marko: "Freddy Hockey" yllätti Stanley Cup -finaaleissa kaikki – sai pilkkahintaisen jatkosopimuksen *nhlsuomi.com*.  7.6.2017. Noste Media Oy. Viitattu 4.12.2016.
3. 1 2 3 4 5  Frédérick Gaudreau The Internet Hockey Databasessa (englanniksi)
4. 1 2 3 4 5  Frédérick Gaudreau *Elite Prospects*. Everysport Media Group AB.  (englanniksi)
5. 1 2 3  Frederick Gaudreau – The Sports Forecaster *sportsforecaster.com*. XML Team Solutions, LLC. Viitattu 19.11.2017. (englanniksi)
6. ↑  Frédérick Gaudreau est maintenant un Voltigeurs *voltigeurs.ca*.  26.11.2013. Drummondville, Voltigeurs. Viitattu 19.11.2017. (ranskaksi)
7. ↑  Admirals Sign Gaudreau to AHL Deal  12.6.2014. Milwaukee, WI:  Milwaukee Admirals.  Arkistoitu 1.12.2017. Viitattu 19.11.2017. (englanniksi)
8. ↑  Ads Sign Gaudreau to AHL Deal  12.6.2014. Milwaukee, WI:  Milwaukee Admirals.  Arkistoitu 1.12.2017. Viitattu 19.11.2017. (englanniksi)
9. ↑  Predators Sign Frederick Gaudreau to an Entry-Level Contract  5.1.2016. Nashville, Tenn.:  Nashville Predators. Viitattu 19.11.2017. (englanniksi)
10. ↑  Pittsburgh Penguins – Nashville Predators – October 22nd, 2016 *NHL.com*.  22.10.2016. National Hockey League. Viitattu 19.11.2017. (englanniksi)
11. ↑  Pirinen, Harri: Mä ajan koko yön – Frederick Gaudreaun ja tämän vanhempien uskomaton matka NHL-finaaleihin *suomikiekko.com*.  11.6.2017. Nordic Sport Media. Viitattu 19.11.2017.
12. ↑  Nashville Predators – Pittsburgh Penguins – May 29th, 2017 *NHL.com*.  29.5.2017. National Hockey League. Viitattu 19.11.2017. (englanniksi)
13. ↑  Pittsburgh Penguins – Nashville Predators – June 3rd, 2017 *NHL.com*.  3.6.2017. National Hockey League. Viitattu 19.11.2017. (englanniksi)
14. ↑  Preds Ink Frederick Gaudreau to Three-Year Contract  17.7.2017. Nashville, Tenn.:  Nashville Predators. Viitattu 19.11.2017. (englanniksi)
15. ↑  NHL-finaaleiden yllättäjähyökkääjälle edullinen jatkosopimus *suomikiekko.com*.  18.7.2017. Nordic Sport Media. Viitattu 19.11.2017.
16. ↑  Predators Set Opening Night Roster  3.10.2017. Nashville, Tenn.:  Nashville Predators. Viitattu 19.11.2017. (englanniksi)
17. ↑  Preds Recall Frederick Gaudreau; Place Yannick Weber on IR  17.10.2017. Nashville, Tenn.:  Nashville Predators. Viitattu 19.11.2017. (englanniksi)